Վաճառքի ձագար: Վերլուծական գործիք է, հաշվետվություն, որը կիրառվում է վաճառքի կառավարման նպատակով: Գրաֆիկական ձագարի տեսքով արտապատկերվում է գործարքների և գնորդների հետ նախնական կոնտակտների հարաբերությունը: Քանի որ սպասվող գործարքների թիվը յուրաքանչյուր հաջորդ փուլում սկզբունքորեն ավելի քիչ է, գրաֆիկը անընդատ նեղանում է` նմանվելով ձագարի: Վաճառքի ձագարի միջոցով ղեկավարները առանց հավելյալ ջանքերի կարող են տեսնել, թե որքանով է արդյունավետ այս կամ այն գործակալի կամ վաճառքի ստորաբաժանման աշխատանքը, որքան է ձգվում գործարքը, հնարավոր ինչ ծավալի վաճառք կարող է ակնկալվել և այլն: